李楫，字皇舟，山东青州府乐安县人，明朝政治人物。少负异姿，万历四十七年己未科进士。授刑部主事，晋郎中。襄城伯诬加人蜚祸，公力出之。时杨、左诸贤下狱死，公往哭，珰逻者抵公，几不测。会王恭厂灾免，出知荆州府。属惠藩之国，中涓尉横甚，惮公敛迹。罢长杨、远安诸税，停监兑例，以劳殁于官，所着有《河洛解》。